**ЗАПИСНИК**

**Од 39-та седница на Советот на Општина Прилеп, одржана на 13.02.2024 година во Големата сала на Општина Прилеп со почеток во 12.00 часот.**

 Почитувани членови на Советот, ја отворам 39-тата седница на Советот на Општина Прилеп и констатирам дека од вкупно 27 членови на Советот, на седницата присуствуваат 25 членови на Советот па спрема тоа Советот може полноважно да одлучува. Ве известувам дека на оваа седница, покрај Вас членовите на Советот, поканети се и Градоначалникот на Општина Прилеп, предлагачите на материјали како и претставниците на средствата за јавно информирање.

Пред да го утврдиме дневниот ред, записникот од 38-та седница го ставам на гласање. Дали има некој забелешки по однос на записникот од 38-та седница?

Бидејќи нема, кој е ЗА усвојување на записникот од 38-та седница на Советот на Општина Прилеп?

Констатирам дека записникот од 38-та седница на Советот на Општина Прилеп е едногласно усвоен.

За **дневен ред** на оваа седница ги предлагам следните прашања:

1. Предлог-Програма за уредување на градежно земјиште за 2024 година.
2. Предлог-Програма за изработка на урбанистички планови на територијата на Општина Прилеп за 2024.

3. Предлог-Програма за јавно осветлување за 2024 година.

4. Предлог-Програма за енергетска ефикасност за 2024 година.

5. Предлог-Програма за одржување и заштита на локални патишта, улици и регулирање на режим на сообраќај за 2024 година.

6. Предлог-Програма за подигање и одржување на паркови и зеленило за 2024 година.

7. Предлог-Програма за други комунални услуги за 2024 година.

8. Предлог-Програма за изградба на сообраќајна сигнализација за 2024 година.

9. Предлог-Програма за одржување на јавна чистота за 2024 година.

10. Предлог-Програма за урбана опрема-изградба и одржување за 2024 година.

11. Предлог-Одлука за измена и дополнување на Одлуката за утврдување на потребата за поставување урбана опрема и на условите, начинот и постапката за издавање одобрение за поставување урбана опрема на јавни површини на подрачјето на Oпштина Прилеп.

12. Предлог-Одлука за утврдување услови за донесување на урбанистичко планска документација на КП бр.4999 КО Прилеп со која ќе се изврши усогласување на намената oд зона Д2-заштитно зеленило во домување, на барање од Беија Бајрамоска.

13. Предлог-Одлука за утврдување услови за донесување на урбанистичко планска документација на КП бр.5634 и КП бр.5637 КО Прилеп со која ќе се изврши усогласување на намената oд зона Д2-заштитно зеленило во домување, на барање од Демир Усеиноски.

14. Предлог-Одлука за утврдување услови за донесување на урбанистичко планска документација на КП бр.21961/1 КО Прилеп со која ќе се изврши усогласување на намената oд зона Д2-заштитно зеленило во домување, на барање од Марјан Василески.

15. Предлог-Одлука за утврдување услови за донесување на урбанистичко планска документација на КП бр.1433 КО Прилеп со која ќе се изврши усогласување на намената oд зона Д2-заштитно зеленило во домување, на барање од Нафис Салиоски.

16. Предлог-Одлука за утврдување услови за донесување на урбанистичко планска документација на КП бр.5073 КО Прилеп со која ќе се изврши усогласување на намената oд зона Д2-заштитно зеленило во домување, на барање од Нергие Шаќироски.

17. Предлог-Одлука за утврдување услови за донесување на урбанистичко планска документација на КП бр.22886/1 КО Прилеп со која ќе се изврши усогласување на намената oд зона Д2-заштитно зеленило во домување, на барање од Никола Лутовски.

18. Предлог-Одлука за утврдување услови за донесување на урбанистичко планска документација на КП бр.23364 КО Прилеп со која ќе се изврши усогласување на намената oд зона Д2-заштитно зеленило во домување, на барање од Ќиро Крстески.

19. Предлог-Одлука за утврдување услови за донесување на урбанистичко планска документација на КП бр.4998 КО Прилеп со која ќе се изврши усогласување на намената oд зона Д2-заштитно зеленило и зона В1-образование во домување, на барање од Фикрит Рушитоски.

Предлагам дневниот ред да го дополниме со следните точки:

* Предлог-Програма за еднакви можности за 2024 година.
* Предлог-Решение за избор на Командир на ПС од општа надлежност Прилеп.

Дали има некој предлог за измена и дополнување на вака дадениот дневен ред?

Повелете. Прво се јави колегата, па после сте Вие... Повелете г-дине Герамитчиоски.

ДАРКО ГЕРАМИТЧИОСКИ:

Благодарам почитуван Претседател на Советот, почитувани колеги советници! Во текот на вчерашниот ден, до советниците беше доставен материјал по дополнителна точка за избор на Командир на ПС од општа надлежност Прилеп. И тоа допис од новиот Министер за внатрешни работи, со кој се повикува Советот да изврши избор во рок од 15 дена, сметано од денот кога е доставена листата со предложените кандидати. Со истиот допис, согласно Законот за полиција каде е регулирана постапката околу начинот на избор на Командир, Министерот предложил тројца кандидати кои ги исполнуваат условите. Во конкретниот случај, сметам дека предлагачот намерно или ненамерно ги занемарил одредбите од Законот за изменување и дополнување на Законот за Влада на Република Македонија од 2018 година, каде се предвидени надлежностите на Владата, т.е Министрите од Владата која се формира заради спроведување на избори... или техничката влада.

Согласно член 45 став 1 точка 1 од овој закон, заради организација на избори за пратеници, Собранието на Република Македонија на предлог на Претседателот на Владата именува Дополнителен заменик на Министерот, меѓу другото и во Министерството за внатрешни работи предложен од политичката партија на власт со најголем број на пратеници во собранието. Согласно член 46 став 2 од истиот закон, Дополнителниот заменик на Министерот заедно и рамноправно со Министерот учествува во остварувањето на надлежностите предвидени во законот за организација и работа на органите на државната управа. Став 3, Дополнителниот заменик на Министерот заедно и рамноправно со Министерот ги разгледува и ги потпишува сите акти и документи кои ги донесува Министерот или лица овластени од него, Заменикот на министерот, како и Државниот секретар во соодветното министерство, а се однесуваат на правните, финансиските и кадровските прашања. Став 4 вели дека секој акт во смисла на овој закон се доставува до Министерот и Дополнителниот заменик на Министерот. Министерот и Дополнителниот заменик на министерот се должни веднаш, а најдоцна во рок од 1 ден да го одобрат или одбијат актот во смисла на овој закон. Согласно член 47 од истиот закон, ако актот или документот од член 46 од претходно наведените ставови е одобрен т.е потпишан само од едното лице, се смета дека истиот не произведува правно дејство.

Имајќи ги во предвид цитираните одредби од Законот за изменување и дополнување на Законот за Влада, вака доставениот предлог од Министерот кој претходно не бил одобрен, односно не содржи потпис и од Дополнителниот заменик, а во смисла на одредбата од член 47 од цитираниот закон, значи дека ваквиот предлог не произведува правно дејство бидејќи е неуреден! Заради запазување на законитоста на постапката, од наведените причини предлагам точката да биде тргната од дневен ред, а предлогот да биде вратен до предлагачот заради натамошно доуредување. Благодарам.

ДЕЈАН ПРОДАНОСКИ:

Ви благодарам. Повелете процедурално.

АНИТА РИСТЕСКА:

Почитуван претседател на Совет, почитувани колеги советници. Мојата забелешка се однесува околу известувањето за одржување на седници на Комисии... мислам дека секое известување треба да го добиваме во некој временски рок кој соодветствува со нашите ангажмани, меѓутоа не како што се случи сношти, после 20.00 часот ние да добиваме известување за одржување на комисија. Не знам дали е тоа во ред, меѓутоа тоа е една како моја забелешка и сметам дека секогаш треба да бидеме благовремено известени во некој одреден временски рок. Благодарам.

ДЕЈАН ПРОДАНОСКИ:

Ви благодарам. Сметам дека забелешкава можеби за последнава еве... најава на комисијава Ви е во ред, но не се согласувам дека е тоа пракса, воопшто во мандатот, да... Во ред Ви е забелешката ама некогаш има таква ситуација кога треба да се направи и таков чекор. Еве и додадовме неколку точки на дневен ред, мора да бидат проследени до работните комисии на Советот на Општина Прилеп.

Добро, дали некој друг има забелешки по однос на дневниот ред? Доколку нема, Ве молам да се изјасниме кој е ЗА вака предложениот дневен ред?

Кој е ЗА вака предложениот дневен ред? Дали е некој ПРОТИВ?

Констатирам дека со 15 гласови ЗА и 10 гласови ПРОТИВ дневниот ред е усвоен!

Од 1-та до 11-та точка од дневниот ред:

* Програма за уредување на градежно земјиште за 2024 година.
* Програма за изработка на урбанистички планови на територијата на Општина Прилеп за 2024.
* Програма за јавно осветлување за 2024 година.
* Програма за енергетска ефикасност за 2024 година.
* Програма за одржување и заштита на локални патишта, улици и регулирање на режим на сообраќај за 2024 година.
* Програма за подигање и одржување на паркови и зеленило за 2024 година.
* Програма за други комунални услуги за 2024 година.
* Програма за изградба на сообраќајна сигнализација за 2024 година.
* Програма за одржување на јавна чистота за 2024 година.
* Програма за урбана опрема-изградба и одржување за 2024 година и
* Одлука за измена и дополнување на Одлуката за утврдување на потребата за поставување урбана опрема и на условите, начинот и постапката за издавање одобрение за поставување урбана опрема на јавни површини на подрачјето на Oпштина Прилеп.

Пред да отворам претрес, го повикувам претседателот на Комисијата за урбанизам и заштита на животната средина г. Зоран Јанкулоски да го поднесе извештајот по однос на овие точки. Повелете г. Јанкулоски!

ЗОРАН ЈАНКУЛОСКИ:

Почитуван Претседател на Совет, почитувани колеги советници, почитувани присутни. Комисијата за урбанизам и заштита на животна средина одржа седница со следниот дневен ред:

* Предлог-Програма за уредување на градежно земјиште за 2024 година.
* Предлог-Програма за изработка на урбанистички планови на територијата на Општина Прилеп за 2024.
* Предлог-Програма за јавно осветлување за 2024 година.
* Предлог-Програма за енергетска ефикасност за 2024 година.
* Предлог-Програма за одржување и заштита на локални патишта, улици и регулирање на режим на сообраќај за 2024 година.
* Предлог-Програма за подигање и одржување на паркови и зеленило за 2024 година.
* Предлог-Програма за други комунални услуги за 2024 година.
* Предлог-Програма за изградба на сообраќајна сигнализација за 2024 година.
* Предлог-Програма за одржување на јавна чистота за 2024 година.
* Предлог-Програма за урбана опрема-изградба и одржување за 2024 година и
* Предлог-Одлука за измена и дополнување на Одлуката за утврдување на потребата за поставување урбана опрема и на условите, начинот и постапката за издавање одобрение за поставување урбана опрема на јавни површини на подрачјето на Oпштина Прилеп.

Комисијата ги разгледа точките и по истите се изјасни со 5 гласови ЗА и му предлага на Советот да ги прифати во предложениот текст.

ДЕЈАН ПРОДАНОСКИ:

 Ви благодарам за извештајот! Отворам претрес, дали некој се јавува за збор по однос на овие точки? Повелете г-дине Китаноски.

АЛЕКСАНДАР КИТАНОСКИ:

Почитуван претседател на Совет, почитувани советници, почитуван претставник на предлагачот на материјал. Конечно после 2 месеци, успеа некако Општина Прилеп до нас до советниците да ги достави овие годишни програми за градежно земјиште, за изработка на ДУП-ови, за јавно осветлување... Значи беа потребни скоро 2 месеци за истите да се достават до советниците. Поразително е тоа за работењето на оваа општина.

Ќе почнам дел... програма по програма да дискутирам и ќе барам конкретно од претставникот да ми одговори околу моите забелешки.

Ако ја разгледаме Програмата за уредување на градежно земјиште. Очигледно дека хартијата трпи сѐ. Во нејзе може да напишеме сѐ... Конкретно одговорете ми, еве, за изградбата на оние улици коишто ги предвидовме во Металец и фабриката за отпад, кои активности се планирани до овој момент и дали е нешто преземено досега? Освен за фабриката за отпад, а тоа се 90 000 000 денари кои се одделени од Владата, за останатите немаме информација од каде ќе се обезбедат тие средства. Значи ќе повторам, расходите ги знаеме како износ, ама приходите не знаеме од каде се... Значи одговорете ми кои активности се преземени до овој момент за изградба на улиците во индустриската зона Металец и до каде и кои активности се преземени за одобрените 90 000 000 денари за изградба на фабриката за рециклирање на отпад? Околу деталните урбанистички планови, забелешка имавме и вчера на комисија, не е наведено колку е износот за секој од нив и до која фаза се? Ниту изворите на финансирање за секој од нив! Зошто конкретно имам забелешка, некои детални урбанистички планови... финансиер е општината, а за некои други ќе мора да плаќаат граѓаните. Дали имавте некоја поширока јавна расправа, средба со граѓани, средби со урбани заедници, па да се одлучи? Баш тие детални урбанистички планови да бидат финансирани од општината... направена е некоја анализа врз кои критериуми се предлагаат, токму тие? И кој е јавниот интерес баш тие да бидат финансирани од страна на општината? Дискутиравме на вчерашната комисија и за деталните урбанистички планови за кои е нарачател општината, и има склучено договор со ЈП за ПУП и за истите е направено и авансно плаќање... Колку што се сеќавам, исплатени се... спомнавме... некој износ спомнавте околу 1,2 милиони денари. Ме интересира до која фаза е изработката на овие детални урбанистички планови? Дали разговаравте со директорот на ЈП за ПУП да ја забрза таа работа, со оглед на тоа што скоро 2 години е склучен тој договор? А очигледно општината авансирала за тие ДУП-ови да се сработат, на повидок нема ништо! Околу деталните урбанистички планови, околу приватните иницијативи, очигледно е дека има селективност... Освен парите односно комуналиите коишто ќе ги приберат, дали размислувате и кој е јавниот интерес? Интересот на општината, граѓаните. Или на повидок е само очигледно интересот за заживување на урбаната мафија во нашиот град? Ме интересира и колку други приватни иницијативи има и дали за сите, Вие ги применувате истите рокови на постапување?

По однос на Програмата за јавно осветлување, тоа е посебна приказна... Таму беа предвидени колку што се сеќавам 2,2 милиони денари. Почитувани советници, секојдневно гледаме како изгледа Прилеп во вечерните часови, градот е во мрак! Општина Прилеп по основ на комунална такса за улично осветлување секоја година собира, прибира околу 70-73 милиони денари. Значи тоа се пари кои ЕВН ги префрла од сметките коишто ги плаќаат граѓаните. Имајќи го во предвид овој сериозен износ кој го добива Општина Прилеп, а гледајќи го потоа и износот којшто го одделува Општина Прилеп за јавно осветлување, очигледно е дека во оваа ситуација имаме ненаменско трошење на средствата по овој основ. Повторувам и апелирам, конкретно за оваа програма, да се одделат повеќе средства. Знаеме... да ѝ се даде тежина на истата и Прилеп да не изгледа како Twin Peaks во вечерните часови. Значи да се посвети поголемо внимание во делот на Програмата за јавно осветлување и да се дообезбедат средства.

Е сега, имам и едно битно прашање во врска со една програма која не ја гледам, очигледно недостасува. Истата таа програма е обврска која произлегува од Законот за управување со градежно земјиште. Се работи за Програма за отуѓување на градежно земјиште и давање на градежното земјиште под закуп. Општина Прилеп еве трета година по ред нема донесено Програма за отуѓување на градежно земјиште и давање под закуп по пат на јавна објава. Од ова произлегува, со самото тоа што нема да оствариме приходи по тој основ, дека општината од ненаменски средства ги финансира сите овие програми односно повеќето кои се на дневниот ред. Ме интересира и колкави се приходите на Општина Прилеп по овој основ, еве ајде да ја добиеме и таа информација... Колкави се приходите по основ на отуѓување на градежно земјиште и давање под закуп во изминатата година во 2023, во 2022? Очигледно една голема нула, едно големо ништо! А, колку што се сеќавам има и спремни парцели за отуѓување, еве на улица “Андон Слабејко”, таму... покрај Осумка, каде беше... има и парцела, крши Бонита, нека се подготви тоа земјиште. Погледајте ги останатите општини по овој основ колкави приходи остваруваат, а колкави се приходите во нашата општина. Одговорете ми што преземате конкретно во оваа насока? Дали изработувате Програма за отуѓување на градежно земјиште и кога истата ќе ја доставите до Советот? Ви благодарам.

ДЕЈАН ПРОДАНОСКИ:

Ви благодарам! Повелете од секторот со одговор на прашањето.

ТАТЈАНА ПОПОСКА:Раководител на Сектор за урбанизам, комунални работи и заштита на животната средина во ЕЛС Општина Прилеп

Почитуван Претседател на Совет, почитувани советници, сакам да одговорам на прашањата кои беа поставени во врска со програмите, односно до секторот за Урбанизам.

Пред сѐ околу изградбата на улиците и на фабриката. Пред сѐ мислам дека како советници треба да го знаете тоа дека е потребно да се усвојат програмите, да се донесат програмите врзани за секторот. Потоа, планот за јавни набавки... за да можат да се реализираат сите предвидени активности од страна на секторот.

Второто прашање беше околу деталните планови... а доколку ја споредите програмата од минатата година за донесување на детални урбанистички планови на ниво на нашата општина, мислам дека... ќе може да забележите дека тука нема некои нови. Целта на оваа година односно предвидувањата на нашиот сектор се да се завршат веќе започнатите детални урбанистички планови и имаме новопредвидени, само... детална разработка на два блока. Исто така и донесување на планови односно започнување на постапката за донесување на урбанистички планови за три села. Сето друго се однесува на постапките кои се веќе започнати, и за детални планови и за урбанистички планови за села, а што се работи за плановите финансирани со приватни иницијативи, тоа е законска можност на секое приватно лице, физичко или... да може да изменува детален план. Во тоа обврска има Комисијата, таа си одлучува дали е сето во законски рамки за да се отпочне една процедура за измена на еден детален урбанистички план.

И што се однесува до прашањата околу градежното земјиште, односно Програмата за уредување на градежно земјиште, пред сѐ не можете да очекувате дека Општината ќе има прилив на финансиски средства од страна на продажба на градежни парцели, кога таа немала усвоено програма по која би се продавало истото земјиште. Може само да дискутираме за приливот на средства од страна на тоа одделение во делот на дооформување на градежните парцели. Тоа е приливот во градежното земјиште кој сме го имале, а не сме смееле да продаваме затоа што не сме имале усвоена програма, а зошто не била усвоена знаете и Вие! Ви благодарам.

ДЕЈАН ПРОДАНОСКИ:

Ви благодарам! Повелете контра реплика.

АЛЕКСАНДАР КИТАНОСКИ:

Не ми одговоривте околу авансираните планови. Значи 1 200 000 денари склучен е договор со ЈП за ПУП од страна на Општината. Не знаеме до каде е изработката. Нарачател е Општината, дајте нагазете таму. Ако е склучен договор, ако се авансирани, во интерес е и на Општината и на граѓаните тие ДУП-ови да ги сработи ЈП за ПУП. Ве прашав дали имате... и до која фаза се? Еве конкретно одговорете ми, за овие два детални... не знам кои... кажете ни ги од говорница... За кои детални урбанистички планови е склучен договор да ги изработи ЈП за ПУП? Има платено Општина Прилеп? Очигледно не се на повидок. До која фаза се сработени? До каде се тие? И не ми одговоривте во делот на јавното осветлување? Поразително е ова... 2,2 милиони денари, Прилеп е во мрак! Средствата кои ЕВН ги дозначува, комунална такса, тие се пари од граѓаните... до Општина Прилеп... се огромен износ. Да нѐ испадне после ненаменски се трошат тие средства. Тие треба да бидат за улиците, да не изгледа Прилеп вака како што е во вечерните часови. Одговорете ми и за тоа, зошто е толку мал износот предвиден во оваа програма? Значи ДУП-те до каде се и околу износот за јавното осветлување во таа програма?

ДЕЈАН ПРОДАНОСКИ:

Повелете.

ТАТЈАНА ПОПОСКА: Раководител на Сектор за урбанизам, комунални работи и заштита на животната средина во ЕЛС Општина Прилеп

Околу состојбата на деталните... односно до која фаза кој е дојден, тоа би значело еден извештај да се поднесе, да се објасни точно кој до која фаза е! Јас би можела да кажам и ги знам скоро напамет сите, но тоа е веќе анализа која ја барате од секторот за урбанизам, а која не е дел од програмата.

И исто така околу осветлувањето прашавте, значи во планот за јавни набавки е предвидено да се потрошат овие средства, така што ќе го видите ефектот! Ви благодарам.

ДЕЈАН ПРОДАНОСКИ:

Ви благодарам! Дали некој друг се јавува за збор по однос на овие точки? Бидејќи никој не се јавува за збор, ги молам членовите на Советот да се изјаснат.

Кој е ЗА усвојување на Програма за уредување на градежно земјиште за 2024 година?

Дали е некој ПРОТИВ? ВОЗДРЖАНИ?

Констатирам дека со 14 гласови ЗА и 10 гласови ВОЗДРЖАН, Програмата е усвоена!

Кој е ЗА усвојување на Програма за изработка на урбанистички планови на територијата на Општина Прилеп за 2024-та година?

Дали е некој ПРОТИВ? ВОЗДРЖАНИ?

 Констатирам дека со 14 гласови ЗА и 10 гласови ВОЗДРЖАН, Програмата е усвоена!

Кој е ЗА усвојување на Програма за јавно осветлување за 2024 година?

Дали е некој ПРОТИВ? ВОЗДРЖАНИ?

 Констатирам дека со 14 гласови ЗА и 10 гласови ВОЗДРЖАН, Програмата е усвоена!

Кој е ЗА усвојување на Програма за енергетска ефикасност за 2024 година?

Дали е некој ПРОТИВ? ВОЗДРЖАНИ?

 Констатирам дека со 14 гласови ЗА и 10 гласови ВОЗДРЖАН, Програмата е усвоена!

Кој е ЗА усвојување на Програма за одржување и заштита на локални патишта, улици и регулирање на режим на сообраќај за 2024 година?

Дали е некој ПРОТИВ? ВОЗДРЖАНИ?

 Констатирам дека со 14 гласови ЗА и 10 гласови ВОЗДРЖАН, Програмата е усвоена!

Кој е ЗА усвојување на Програма за подигање и одржување на паркови и зеленило за 2024 година?

Дали е некој ПРОТИВ? ВОЗДРЖАНИ?

 Констатирам дека со 14 гласови ЗА и 10 гласови ВОЗДРЖАН, Програмата е усвоена!

Кој е ЗА усвојување на Програма за други комунални услуги за 2024 година?

Дали е некој ПРОТИВ? ВОЗДРЖАНИ?

 Констатирам дека со 14 гласови ЗА и 10 гласови ВОЗДРЖАН, Програмата е усвоена!

Кој е ЗА усвојување на Програма за изградба на сообраќајна сигнализација за 2024 година?

Дали е некој ПРОТИВ? ВОЗДРЖАНИ?

Констатирам дека со 14 гласови ЗА и 10 гласови ВОЗДРЖАН, Програмата е усвоена!

Кој е ЗА усвојување на Програма за одржување на јавна чистота за 2024 година?

Дали е некој ПРОТИВ? ВОЗДРЖАНИ?

Констатирам дека со 14 гласови ЗА и 10 гласови ВОЗДРЖАН, Програмата е усвоена!

Кој е ЗА усвојување на Програма за урбана опрема-изградба и одржување за 2024 година?

Дали е некој ПРОТИВ? ВОЗДРЖАНИ?

Констатирам дека со 14 гласови ЗА и 10 гласови ВОЗДРЖАН, Програмата е усвоена!

Кој е ЗА усвојување на Одлука за измена и дополнување на Одлуката за утврдување на потребата за поставување урбана опрема и на условите, начинот и постапката за издавање одобрение за поставување урбана опрема на јавни површини на подрачјето на Oпштина Прилеп?

Дали е некој ПРОТИВ? ВОЗДРЖАНИ?

 Констатирам дека со 14 гласови ЗА и 10 гласови ВОЗДРЖАН, Одлуката е усвоена!

По исклучок, поради итност прописите можат да влегуваат во сила од денот на објавувањето во Службен гласник на Општина Прилеп. За оправданоста на итноста од ставот 6 на овој член, одлучува Советот со мнозинство гласови од вкупниот број на членови на Советот.

Затоа Ве молам да се изјасниме по итноста за Програмите и Одлуката да влезат во сила од денот на објавувањето во Службен гласник на Општина Прилеп!

Кој е ЗА оправданост на итноста за овие точки да влезат во сила?

Дали е некој ПРОТИВ? ВОЗДРЖАНИ?

 Констатирам дека со 15 гласови ЗА и 10 гласови ВОЗДРЖАН, итноста е оправдана!

Од 12-та до 19-та точка од дневниот ред:

* Одлука за утврдување услови за донесување на урбанистичко планска документација на КП бр.4999 КО Прилеп со која ќе се изврши усогласување на намените по барање од Беија Бајрамоска, Демир Усеиноски, Марјан Василески, Нафис Салиоски, Нергие Шаќироски, Никола Лутовски, Ќиро Крстески и Фикрит Рушитоски.

Пред да отворам претрес, го повикувам претседателот на Комисијата за урбанизам и заштита на животната средина г. Зоран Јанкулоски да го поднесе извештајот по однос на овие точки. Повелете г. Јанкулоски!

ЗОРАН ЈАНКУЛОСКИ:

Благодарам Претседателе. Комисијата за урбанизам на истата седница ги разгледа и точките:

* Предлог-Одлука за утврдување услови за донесување на урбанистичко планска документација на КП бр.4999 КО Прилеп со која ќе се изврши усогласување на намената oд зона Д2-заштитно зеленило во домување, на барање од Беија Бајрамоска.
* Предлог-Одлука за утврдување услови за донесување на урбанистичко планска документација на КП бр.5634 и КП бр.5637 КО Прилеп со која ќе се изврши усогласување на намената oд зона Д2-заштитно зеленило во домување, на барање од Демир Усеиноски.
* Предлог-Одлука за утврдување услови за донесување на урбанистичко планска документација на КП бр.21961/1 КО Прилеп со која ќе се изврши усогласување на намената oд зона Д2-заштитно зеленило во домување, на барање од Марјан Василески.
* Предлог-Одлука за утврдување услови за донесување на урбанистичко планска документација на КП бр.1433 КО Прилеп со која ќе се изврши усогласување на намената oд зона Д2-заштитно зеленило во домување, на барање од Нафис Салиоски.
* Предлог-Одлука за утврдување услови за донесување на урбанистичко планска документација на КП бр.5073 КО Прилеп со која ќе се изврши усогласување на намената oд зона Д2-заштитно зеленило во домување, на барање од Нергие Шаќироски.
* Предлог-Одлука за утврдување услови за донесување на урбанистичко планска документација на КП бр.22886/1 КО Прилеп со која ќе се изврши усогласување на намената oд зона Д2-заштитно зеленило во домување, на барање од Никола Лутовски.
* Предлог-Одлука за утврдување услови за донесување на урбанистичко планска документација на КП бр.23364 КО Прилеп со која ќе се изврши усогласување на намената oд зона Д2-заштитно зеленило во домување, на барање од Ќиро Крстески.
* Предлог-Одлука за утврдување услови за донесување на урбанистичко планска документација на КП бр.4998 КО Прилеп со која ќе се изврши усогласување на намената oд зона Д2-заштитно зеленило и зона В1-образование во домување, на барање од Фикрит Рушитоски.

Точките од 12-та до 19-та беа разгледани и едногласно усвоени со 4 гласови ЗА и му предлагаме на Советот да ги прифати во предложениот текст! Ви благодарам.

ДЕЈАН ПРОДАНОСКИ:

Ви благодарам за извештајот, отворам претрес, дали некој се јавува за збор по однос на овие точки?

Бидејќи никој не се јавува за збор, ги молам членовите на Советот да се изјаснат!

Кој е ЗА усвојување на Одлука за утврдување услови за донесување на урбанистичко планска документација на КП бр.4999 КО Прилеп со која ќе се изврши усогласување на намената oд зона Д2-заштитно зеленило во домување, барање од Беија Бајрамоска?

Констатирам дека Одлуката е едногласно усвоена!

Кој е ЗА усвојување на Одлука за утврдување услови за донесување на урбанистичко планска документација на КП бр.5634 и КП бр. 5637 КО Прилеп со која ќе се изврши усогласување на намената oд зона Д2-заштитно зеленило во домување, на барање од Демир Усеиноски?

Констатирам дека и оваа Одлука е едногласно усвоена!

Кој е ЗА усвојување на Одлука за утврдување услови за донесување на урбанистичко планска документација на КП бр.21961/1 КО Прилеп со која ќе се изврши усогласување на намената oд зона Д2-заштитно зеленило во домување, на барање од Марјан Василески?

Констатирам дека Одлуката е едногласно усвоена!

Кој е ЗА усвојување на Одлука за утврдување услови за донесување на урбанистичко планска документација на КП бр.1433 КО Прилеп со која ќе се изврши усогласување на намената oд зона Д2-заштитно зеленило во домување, на барање од Нафис Салиоски?

Констатирам дека Одлуката е едногласно усвоена!

Кој е ЗА усвојување на Одлука за утврдување услови за донесување на урбанистичко планска документација на КП бр.5073 КО Прилеп со која ќе се изврши усогласување на намената oд зона Д2-заштитно зеленило во домување, на барање од Нергие Шаќироски?

Констатирам дека Одлуката е едногласно усвоена!

Кој е ЗА усвојување на Одлука за утврдување услови за донесување на урбанистичко планска документација на КП бр.22886/1 КО Прилеп со која ќе се изврши усогласување на намената oд зона Д2-заштитно зеленило во домување, на барање од Никола Лутовски?

Констатирам дека Одлуката е едногласно усвоена!

Кој е ЗА усвојување на Одлука за утврдување услови за донесување на урбанистичко планска документација на КП бр.23364 КО Прилеп со која ќе се изврши усогласување на намената oд зона Д2-заштитно зеленило во домување, на барање од Ќиро Крстески?

Констатирам дека Одлуката е едногласно усвоена!

Кој е ЗА усвојување на Одлука за утврдување услови за донесување на урбанистичко планска документација на КП бр.4998 КО Прилеп со која ќе се изврши усогласување на намената oд зона Д2-заштитно зеленило и зона В1-образование во домување, на барање од Фикрит Рушитоски?

Констатирам дека Одлуката е едногласно усвоена!

По 20-та точка од дневниот ред:

Програма за еднакви можности за 2024 година.

Пред да отворам претрес ја повикувам претседателката на Комисија за родова еднаквост, г-ѓа Александра Димова да го поднесе извештајот по однос на оваа точка! Повелете.

АЛЕКСАНДРА ДИМОВА:

Почитуван Претседател, почитувани колеги советници, Комисијата за еднакви можности одржа седница каде што на дневен ред беше Програмата односно Оперативниот план со активности за 2024 година. Истата Програма ја доставуваме и до Советот. Ви благодарам.

ДЕЈАН ПРОДАНОСКИ:

Ви благодарам за извештајот!

Отворам претрес, дали некој се јавува за збор? Бидејќи никој не се јавува за збор, ги молам членовите на Советот да се изјаснат!

Кој е ЗА усвојување на Програма за еднакви можности за 2024 година?

Дали е некој ПРОТИВ? ВОЗДРЖАНИ?

 Констатирам дека со 14 гласови ЗА и 10 гласови ВОЗДРЖАН, Програмата е усвоена!

По 21-ва точка од дневниот ред:

Решение за избор на Командир на ПС од општа надлежност Прилеп.

Пред да отворам претрес ја повикувам претседателката на Комисија за мандатни прашања, избор и именувања, г-ѓа Билјана Кузманоска да го поднесе извештајот по однос на оваа точка! Повелете г-ѓо Кузманоска.

БИЛЈАНА КУЗМАНОСКА:

Почитуван Претседател на Совет, почитувани колеги советници, Комисијата за мандатни прашања, избор и именувања денес одржа седница со една точка на дневен ред:

Предлог-Решение за избор на Командир на ПС од општа надлежност Прилеп.

Согласно законските можности, до Комисијата беа доставени три предлози на кандидати за Командир на ПС Прилеп. Кандидатите беа присутни на комисијата и секој се претстави со кратка биографија која е доставена исто така и до членовите на Советот.

Од страна на членовите на комисијата беше избран господинот Горан Колонџоски, дипломиран на воена академија и инспектор во криминалистичка полиција со 18 години успешен стаж.

Се надеваме дека на висина на задачите ќе ја извршува оваа одговорна функција во областа на безбедноста на граѓаните во Општина Прилеп.

Овој предлог беше изгласан со 4 гласови ЗА од страна на комисијата, од членовите на комисијата и истиот предлог го доставуваме до Советот да биде усвоен. Ви благодарам.

ДЕЈАН ПРОДАНОСКИ:

Ви благодарам за извештајот, отворам претрес, дали некој се јавува за збор по однос на оваа точка?

Бидејќи никој не се јавува за збор, ги молам членовите на Советот да се изјаснат!

Кој е ЗА усвојување на Решение за избор на Командир на ПС од општа надлежност Прилеп?

Согласно предлогот на комисијата, кој е ЗА усвојување на Решение за избор на Командир, Горан Колонџоски на ПС од општа надлежност Прилеп?

Дали е некој ПРОТИВ? ВОЗДРЖАНИ?

Констатирам дека со 15 гласови ЗА и 1 глас ВОЗДРЖАН, Решението е усвоено!

По исклучок, поради итност прописите можат да влегуваат во сила од денот на објавувањето во Службен гласник на Општина Прилеп. За оправданоста на итноста од ставот 6 на овој член, одлучува Советот со мнозинство гласови од вкупниот број на членови на Советот.

Затоа Ве молам да се изјасниме по итноста, за Решението да влезе во сила од денот на објавувањето во Службен гласник на Општина Прилеп.

Кој е ЗА, молам да крене рака.

Дали е некој ПРОТИВ? ВОЗДРЖАНИ?

 Констатирам дека со 15 гласови ЗА и 1 глас ВОЗДРЖАН, итноста е оправдана!

Од причини што дневниот ред е исцрпен, констатирам дека седницата е завршена.

Ве замолувам да останете на Вашите места за да ја довршиме обврската којашто ја имаме по однос на Програмата- Зајакнување на општинските совети (Фаза 2), уште некој период.

Ви благодарам.

Седницата заврши во 13 часот и 54 минути.

13.02.2024 година

Арх.бр.

Претседател на Советот на Општина Прилеп

Дејан Проданоски

Стенограф

Теодора Цветкоска